C 177/164
LT
Europos Sąjungos oficialusis leidinys
2023 5 17
2022 m. gruodžio 14 d., trečiadienis
16e straipsnis Šilumos siurblių diegimo spartinimas 1.
Leidimų įrengti šilumos siurblius išdavimo procesas neturi trukti ilgiau kaip vieną mėnesį.
2.
Atitinkamas subjektas prijungimo prie perdavimo arba skirstomojo tinklo leidimus išduoda remdamasis jam pateiktu pranešimu šių šilumos siurblių atveju: a) iki 12 kW elektrinės galios šilumos siurblių, taip pat b) iki 50 kW elektrinės galios šilumos siurblių, kuriuos įsirengia iš atsinaujinančiųjų išteklių pasigamintos elektros energijos vartotojas, bendrai veikiantys iš atsinaujinančiųjų išteklių pasigamintos elektros energijos vartotojai ir atsinaujinančiųjų išteklių energijos bendrijų pagal Direktyvos (ES) 2018/2001 2 straipsnio 14 dalį, su sąlyga, kad iš atsinaujinančiųjų išteklių pasigamintos energijos vartotojo atsinaujinančiųjų išteklių elektros energijos gamybos įrenginio galia sudaro bent 60 proc. šilumos siurblio galios, išskyrus atvejus, kai kyla pagrįstų saugos problemų arba esama sistemos komponentų techninio nesuderinamumo.
3.
Sprendimai, priimti vykdant leidimų išdavimo procedūras, skelbiami viešai.
[32 pakeit.]
16f straipsnis Valstybės narės informuoja Komisiją apie: a) leidimų išdavimo įrenginiams, naudojamiems atsinaujinančiųjų išteklių energijai gaminti tiek spartesnės atsinaujinančiųjų išteklių energijos gamybos vietose, tiek už jų ribų, procesų trukmę; b) 16d straipsnio poveikį leidimų išdavimo proceso ir teismo procesų trukmei.
Komisija įvertina valstybių narių pateiktą informaciją ir, jei tikslinga, siūlo atitinkamų teisės aktų pakeitimus.“.
▌ 4 straipsnis Perkėlimas į nacionalinę teisę 1) Valstybės narės užtikrina, kad įsigaliotų įstatymai ir kiti teisės aktai, būtini, kad 1 straipsnio 10 punkto būtų laikomasi ne vėliau kaip nuo [vienas mėnuo po šios direktyvos įsigaliojimo dienos].
[35 pakeit.] Valstybės narės užtikrina, kad įsigaliotų įstatymai ir kiti teisės aktai, būtini, kad 1 straipsnio 1, 2, 3, 4, 6, 8 ir 9 punktų ir 3 straipsnio būtų laikomasi ne vėliau kaip nuo [šeši mėnesiai po šios direktyvos įsigaliojimo dienos].
[36 pakeit.] Valstybės narės užtikrina, kad įsigaliotų įstatymai ir kiti teisės aktai, būtini, kad 1 straipsnio 5 ir 7 punktų ir 2 straipsnio būtų laikomasi ne vėliau kaip nuo [vieneri metai po šios direktyvos įsigaliojimo dienos].
[37 pakeit.] Jos nedelsdamos pateikia Komisijai tų teisės aktų nuostatų tekstą.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant.
Nuorodos darymo tvarką nustato valstybės narės.
2) Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
5 straipsnis Įsigaliojimas Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
6 straipsnis Adresatai Ši direktyva skirta valstybėms narėms.
Priimta ▌ Europos Parlamento vardu
Tarybos vardu
Pirmininkė
Pirmininkas / Pirmininkė